OBČINA ŠENČUR, Kranjska cesta 11, 4208 Šenčur, ki jo zastopa župan Ciril Kozjek, identifikacijska številka SI 85537322 (v nadaljevanju: občina)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, identifikacijska številka \_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa predsednik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: društvo)

sklepata

**P O G O D B O**

**O SOFINANCIRANJU ŠPORTNIH PROGRAMOV, PRIREDITEV, IZOBRAŽEVANJA, INFORMATIKE IN ZALOŽNIŠTVA V LETU 2026**

1. člen

Pogodbeni stranki uvodoma ugotavljata, da:

* je bila v Gorenjskem glasu dne 16. 1. 2026 objavljena najava in na spletni strani občine Šenčur besedilo javnega razpisa za sofinanciranje programov športa v občini Šenčur za leto 2026,
* so bila društvu z določbo št. \_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_ dodeljena sredstva v višini **\_\_\_\_\_\_\_\_\_\_\_\_\_\_\_\_\_\_\_\_**,
* se sredstva namenjajo za:

|  |  |  |
| --- | --- | --- |
| **PROGRAM - NAZIV** | **Obseg** | **Vrednost** |
| **(Vrsta programa iz razpisa)** | **programa v urah** | **programa v EUR** |
| Naziv programa iz javnega razpisa |  |  |
| **SKUPAJ** |  |  |

|  |  |
| --- | --- |
| **PRIREDITVE, IZOBRAŽEVANJA, INFORMATIKA IN ZALOŽNIŠTVO** | **Znesek** |
| 1. Prireditev v letu 2026 (1) |  |
| 1. Prireditev v letu 2026 (2) |  |
| Izobraževanje v letu 2026 |  |
| Dodatno usposabljanje v letu 2026 |  |
| Informatika v letu 2026 |  |
| Založništvo v letu 2026 |  |
| SKUPAJ |  |

2. člen

Občina se zavezuje, da bo sredstva iz 2 alinee 1. člena te pogodbe za programe nakazovala društvu kot tromesečne dotacije na TRR društva, za prvo in drugo trimesečje skupaj najkasneje do 15. 6. 2026, za tretje in četrto tromesečje pa posebej, najkasneje do 15. v zadnjem mesecu tromesečja. Dotacija se lahko nakaže tudi predčasno na podlagi utemeljene pisne vloge društva.

Sredstva iz druge alinee 1. člena te pogodbe za razvojne dejavnosti, to je za prireditve, izobraževanja ter programe založništva in informatike bo občina nakazala društvu najkasneje do 31. 12. 2026. Pogoj za izplačilo je predložitev zahtevka v obliki poročila o izvedbi in priloženih dokazil o izvedbi, opredeljenih v 3. členu te pogodbe, ki jih morajo prijavitelji za že izvedene razvojne dejavnosti (prireditve, izobraževanje, dodatno usposabljanje, informatiko in založništvo) občini posredovati v roku 30 dni po njihovi izvedbi, ne pa kasneje kot 20. 11. 2026. Za razvojne dejavnosti, ki do 20. 11. 2026 še ne bodo izvedene, je dokazila o izvedbi potrebno priložiti takoj po njihovi izvedbi. V primeru, da društvo katero od prijavljenih razvojnih dejavnosti, določenih s pogodbo, v letu 2026 ne izvede, občina društvu teh sredstev ne izplača. V primeru, da društvo katero od prijavljenih razvojnih dejavnosti, določenih s pogodbo, v letu 2026 izvede v manjšem obsegu od prijavljenega, občina nakazilo sredstev za ta namen ustrezno zmanjša.

Sredstva, opredeljena v prvem in drugem odstavku tega člena, so v proračunu Občine Šenčur za leto 2026 zagotovljena na proračunski postavki 1871 - Šport, na kontu 412000 - Tekoči transferi neprofitnim organizacijam in ustanovam.

3. člen

Za izplačilo sredstev za izvedene razvojne dejavnosti, to je za to je za prireditve, izobraževanja ter programe založništva in informatike sredstva, mora društvo oddati poročilo občini v skladu z drugim odstavkom 2. člena te pogodbe na obrazcih, ki so sestavni del razpisne dokumentacije Javnega razpisa za sofinanciranje športnih programov v občini Šenčur za leto 2026. Obrazci so sestavni del skupnega obrazca »Poročilo 2026\_obrazci«, ki ga je društvo v celoti dolžno posredovati do 31. 3. 2027. Za namen oddaje poročila iz drugega odstavka 2. člena te pogodbe, je potrebno predložiti tri izpolnjene obrazce, ki so dostopni pod naslednjimi zavihki skupnega obrazca »Poročilo 2026«:

* Por-Izo-Info-2026,
* Por-PRI-2026
* Nam-P1-2026.

4. člen

Društvo mora sredstva, opredeljena v prejšnjem členu te pogodbe, uporabiti v proračunskem letu 2026.

Društvo se zavezuje, da bo prijavljene programe in prijavljene prireditve, izobraževanja ter programe založništva in informatike izvedel v skladu z opisom vsebine iz prijave na javni razpis, najkasneje do 31. 12. 2026.

5. člen

Sredstva so namenska in se lahko porabijo samo za namen za katerega so bila dana. V primeru nenamenske porabe, se društvo zaveže sredstva z zakonitimi obrestmi vrniti v proračun Občine Šenčur.

6. člen

Društvo je dolžno najkasneje do 31. marca 2027 posredovati letno poročilo o porabi sredstev za leto 2026 oz. poročilo o realizaciji vseh programov, za katere so mu bila sredstva dodeljena, v skladu z razpisno dokumentacijo, na prilogi »Poročilo 2026« in na obrazcu »Poročilo 2026\_obrazci«, ki je del razpisne dokumentacije.

7. člen

Občina nadzoruje porabo dodeljenih sredstev in ima pravico ustaviti nakazilo dotacij na podlagi ugotovitve o neizvajanju programov, za katere je društvo sofinancirano.

8. člen

V primeru, da se ugotovi, da je pri sklepanju te pogodbe ali pri izvajanju te pogodbe kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

9. člen

Ta pogodba se sklepa za proračunsko leto 2026 in se uporablja od dneva podpisa obeh pogodbenih strank.

10. člen

Pogodbeni stranki se dogovorita, da izvajanje te pogodbe na strani občine spremlja skrbnik pogodbe, to je \_\_\_\_\_\_\_\_\_\_\_\_\_\_\_\_\_, na strani društva pa izvajanje pogodbe spremlja skrbnik pogodbe \_\_\_\_\_\_\_\_\_\_\_\_\_\_\_\_\_\_.

11. člen

Pogodbeni stranki bosta morebitne spore, ki bi nastali iz te pogodbe, reševali sporazumno. V kolikor sporazum ne bo možen, se kot krajevno pristojno sodišče določi sodišče v Kranju.

12. člen

Pogodba je napisana v dveh (2) izvodih, od katerih prejme vsaka pogodbena stranka po en (1) izvod.

Številka: \_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_ Občina Šenčur**

**\_\_\_\_\_\_\_\_\_\_\_\_\_\_\_\_\_\_\_ Ciril Kozjek, župan**